stanford-oval/wikipedia huggingface dataset:
סטומפינג גראונדס (2019)

| סטומפינג גראונדס (2019)>  הפוסטר הרשמי של האירוע בכיכובו של רומן ריינס.מידע |
| --- | --- | --- |
ארגון: WWE
מותג (ים): Raw סמאקדאון 205 לייב
תאריך: 23 ביוני 2019
עיר: טקומה, וושינגטון
אולם: טקומה דום
מספר צופים: 6,000~‏ (4,500 - 4,000 שילמו)
שיר (י) הנושא: "Boom" בביצוע X Ambassadors
סדרת אירועי שלם וצפה של ה-WWE
| סופר שואודאון | סטומפינג גראונדס (2019) | Evolve 131 |
סטומפינג גראונדס (2019) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שלושת המותגים (Raw,‏ סמאקדאון ו-205 לייב) ונערך ב-23 ביוני 2019, באולם הטקומה דום שבטקומה, וושינגטון.
תשעה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, סת' רולינס ניצח את ברון קורבין בקרב ללא ספירות חוץ וללא פסילות ושמר על האליפות האוניברסלית, כשלייסי אוואנס שימשה כשופטת המיוחדת. עוד ברשימת הקרבות, קופי קינגסטון ניצח את דולף זיגלר בקרב כלוב ושמר על אליפות ה-WWE, ריקושט ניצח את סמואה ג'ו והפך לאלוף ארצות הברית החדש, ורומן ריינס ניצח את דרו מקינטייר.
אירוע

| --- | --- |

תפקיד:: שם:
צוות השידור באנגלית: מייקל קול (Raw)
צוות השידור באנגלית: קורי גרייבס (Raw/סמאקדאון)
צוות השידור באנגלית: רנה יאנג (Raw)
צוות השידור באנגלית: טום פיליפס (סמאקדאון)
צוות השידור באנגלית: ביירון סקסטון (סמאקדאון)
צוות השידור באנגלית: ויק ג'וסף (205 לייב)
צוות השידור באנגלית: נייג'ל מקגינס (205 לייב)
צוות השידור באנגלית: איידן אינגליש (205 לייב)
צוות השידור בספרדית: קרלוס קבררה
צוות השידור בספרדית: מרסלו רודריגז
צוות השידור בגרמנית: קרסטן שייפר
צוות השידור בגרמנית: טים הייבר
צוות השידור בגרמנית: קלווין קני
כרוזים: גרג המילטון (סמאקדאון/205 לייב)
כרוזים: מייק רום (Raw)
שופטים: דנילו אנפיביו
שופטים: מייק קיודה
שופטים: ג'ון קון
שופטים: לייסי אוואנס
שופטים: דריק מור
שופטים: צ'ארלס רובינסון
שופטים: רוד זאפאטה
מראיינות: צ'ארלי קארוסו
מראיינות: קיילה ברקסטון
פאנל לפני האירוע: ג'ונתן קואצ'מן
פאנל לפני האירוע: צ'ארלי קארוסו
פאנל לפני האירוע: בוקר טי
פאנל לפני האירוע: דייוויד אוטונגה
אירוע > מופע מקדים

המופע המקדים הכיל קרב אחד בודד, ובו טוני ניס הגן על אליפות ה-WWE במשקל קל בקרב משולש נגד דרו גולאק ואקירה טוזאווה. בסיום, גולאק ביצע על טוזאווה את מהלך הנקברייקר הארגנטינאי ולאחר מכן הצמיד אותו וכתוצאה מכך הפך לאלוף ה-WWE במשקל קל החדש.
אירוע > קרבות מקדימים

האירוע עצמו נפתח בקרב שבו בקי לינץ' הגנה על אליפות הנשים של Raw נגד לייסי אוואנס. בסיום, לינץ' הכריחה את אוואנס להיכנע למהלך ההכנעה שלה, ה-Dis-arm-her, ובכך היא רשמה הגנה מוצלחת על התואר.
אז, קווין אואנס וסמי זיין התחרו נגד חברי קבוצת הניו דיי (ביג אי ואקסבייר וודס). בסיום, אואנס ביצע על וודס את מהלך הסטאנר כדי לנצח בקרב.
בקרב שבא לאחר מכן, סמואה ג'ו הגן על אליפות ארצות הברית נגד ריקושט. בסיום, ריקושט ביצע על סמואה ג'ו את מהלכי ה-Recoil וה-630° סנטון כדי לנצח בקרב ולזכות באליפות ארצות הברית.
בקרב הרביעי, דניאל בריאן ורואן הגנו על אליפות הזוגות של סמאקדאון נגד Heavy Machinery (אוטיס וטאקר). בסיום, טאקר ביצע על רואן את מהלך הקרוסבאדי מחוץ לזירה. לאחר מכן, בריאן הצמיד בהצלחה את טאקר, כך שבריאן ורואן שמרו על חגורות האליפות.
לאחר מכן, ביילי הגנה על אליפות הנשים של סמאקדאון נגד נציגת Raw, אלכסה בליס (שלוותה לקרב על ידי ניקי קרוס). סיום הקרב התנהל כך שקרוס הסיחה את דעתה של בליס, האחרונה ניסתה לבצע על ביילי את מהלך הסיום שלה, טוויסטד בליס, אך ביילי הרימה את הברכיים שלה ומנעה את ביצוע המהלך. לאחר מכן, ביילי ביצעה על בליס את מהלך הסיום שלה, ביילי טו בלי, אשר הספיק לה כדי לנצח בקרב ולשמור על התואר בהצלחה.
בקרב שבא לאחר מכן, רומן ריינס התחרה נגד דרו מקינטייר (שלווה לקרב על ידי שיין מקמהן). במהלך הקרב, שיין הסיח את דעתו של ריינס כמה וכמה פעמים. ריינס ביצע על מקינטייר את מהלך הספיר, אך שיין משך את השופט והוציאו מהזירה בתום ספירת שתיים. שיין ביצע על ריינס את מהלך החוף אל חוף ואז מקינטייר ניסה להצמיד את מקינטייר לספירת שלוש, אך ללא הצלחה. בסיום, כשמקינטייר ניסה לבצע על ריינס את מהלך הסיום שלו, ה-Claymore, האחרון התחמק מכך וביצע במקום את מהלכי "אגרוף הסופרמן" והספיר כדי לנצח בקרב.
בקרב הלפני אחרון, קופי קינגסטון הגן על אליפות ה-WWE נגד דולף זיגלר בקרב כלוב. בסיום, כשזיגלר ניסה לזחול אל מחוץ לדלת הכלוב, קינגסטון קפץ מעליו והיה לראשון שיצא מדלת הכלוב. כתוצאה מכך, קינגסטון ניצח בקרב ושמר על התואר בהצלחה.
אירוע > הקרב המרכזי

בקרב המרכזי, סת' רולינס הגן על האליפות האוניברסלית נגד ברון קורבין, שחשף שהשופטת המיוחדת בקרב תהיה לייסי אוואנס. במהלך הקרב, אוואנס הייתה באופן ברור לטובת קורבין במטרה לנקום את הפסדה ואי הצלחתה לזכות באליפות הנשים של Raw מוקדם יותר באותו הערב נגד בקי לינץ', חברתו במציאות של רולינס. לאחר שרולינס ביצע על קורבין את מהלך הפאוורבומב על שולחן השדרנים, אוואנס ספרה עד לספירת תשע ולאחר מכן הודיעה שהיא מוסיפה התניה חדשה לקרב, שיהפוך עתה לקרב ללא ספירות חוץ. אז, קורבין תקף את רולינס בעזרת כיסא שרולינס הביא מוקדם יותר. במקום לפסול את קורבין, אוואנס הוסיפה התניה נוספת לקרב, שהפך לקרב ללא פסילות. קורבין ניסה לבצע על רולינס את מהלך ה-DDT על הכיסא, אך האחרון הצליח להתחמק ולבצע במקום את מהלך ה-Falcon Arrow. רולינס ניסה להצמיד את קורבין לספירת שלוש, אך אוואנס סירבה לבצע את הספירה. רולינס שזעם על החלטה זו, הסב את תשומת ליבו לאוואנס, שבתגובה סטרה לו והכתה אותו בעזרת מכה מתחת לחגורה, מה שאיפשר לקורבין לבצע עליו את מהלך הסיום שלו, ה-End of Days. עוד לפני שאוואנס ירדה אל המזרן כדי לבצע את ניסיון ההצמדה, לינץ' הגיעה והתקוטטה עם אוואנס. שופטים הגיעו והפרידו בין לינץ' ואוואנס, כשאחד מהם היה השופט ג'ון קון, שמילא את מקומה של אוואנס למורת רוחו של קורבין. בסיום, כשקורבין ניסה לבצע על רולינס פעם נוספת את מהלך הסיום שלו, רולינס התחמק מכך וביצע עליו את מהלכי הסופרקיק והסטומפ אשר הספיקו לו כדי לנצח בקרב ולרשום הגנה מוצלחת על התואר.
ביקורות

ג'ייסון פאוול מהאתר Pro Wrestling Dot Net התייחס לאירוע כ"אירוע משלים" אשר הסתיים בקרב מרכזי "מנוגד". למרות ש"המתאבקים עבדו קשה מאוד", האירוע סבל מ"פיודים רעים מאוד על התואר", שפאוול קיווה, שיסתיימו קודם לכן. הסיפור מאחורי הקרב המרכזי נשפט יותר על סמך תוכנית רגילה של Raw מאשר אירוע שלם וצפה. על הקרב בין קינגסטון לזיגלר כתב ש"הקרב סבל מקושי מסוים עצם היות המחשבה על כך שזיגלר היווה איום כלשהו בפיוד זה", על הקרב בין ריינס למקינטייר כתב שהיה "טוב מאוד", אך מקינטייר "עדיין נראה שמתייחסים אליו כעוד מתאבק לחיזוק מעמדו של ריינס, על פני בניית מתאבק עם תוכניות עתידיות רציניות". עוד כתב ש"ה-WWE תייגו את ריקושט כסנסציה וניצחונו באירוע הוא הפעם הראשונה שהיה ניתן להרגיש אותו כסנסציה של ממש".
אירוע שלם וצפה זה נרכש 11 אלף פעמים.
תוצאה לאורך זמן

לילה לאחר מכן בתוכנית Raw, תגרה פרצה בין האלוף האוניברסלי, סת' רולינס, ואלופת הנשים של Raw, בקי לינץ', לברון קורבין ולייסי אוואנס. זה הוביל לקיומו של קרב זוגות מעורב "המנצחים זוכים בהכל" על האליפות האוניברסלית ועל אליפות הנשים של Raw באירוע חוקי אקסטרים.
רומן ריינס התחרה נגד שיין מקמהן ודרו מקינטייר בקרב האנדיקאפ 2 נגד 1. שיין ומקינטייר שלטו לאורך הקרב עד שהאורות כבו, ואנדרטייקר הופיע ונחלץ לעזרתו של ריינס, מה שהוביל לקיום קרב זוגות ביניהם באירוע חוקי אקסטרים.
בתוכנית סמאקדאון, דולף זיגלר התחרה נגד אלוף ה-WWE, קופי קינגסטון, בקרב 2 מתוך 3 הכרעות אשר קבע האם זיגלר יתווסף לקרב בין קינגסטון לסמואה ג'ו באירוע חוקי אקסטרים. זיגלר כשל בניסיונו להשיג דבר זה כאשר הפסיד לקינגסטון באותו הקרב.
ניקי קרוס הצטערה בפני אלכסה בליס על טעויותיה באירוע, כשהיא הרגישה שבליס הפסידה לביילי באשמתה. בתוכנית סמאקדאון, קרוס, שהופיעה בתוכנית כחלק מחוק הויילד קארד, ניצחה את ביילי בקרב שאינו היה על התואר וכתוצאה מכך השיגה לבליס את הקרב החוזר שלה נגד ביילי אשר ייערך באירוע חוקי אקסטרים.
בתוכנית 205 לייב, ניס ניצח את טוזאווה וכתוצאה מכך קיבל קרב חוזר נגד גולאק על התואר שייערך באירוע חוקי אקסטרים.
Heavy Machinery (אוטיס וטאקר) קיבלו הזדמנות נוספת להתחרות על אליפות הזוגות של סמאקדאון באירוע חוקי אקסטרים לאחר שניצחו את קווין אואנס ודולף זיגלר.
תוצאות

| מס' | תוצאות | התניות | זמן |
| --- | --- | --- | --- |
| P1 | דרו גולאק ניצח את טוני ניס (א) ואקירה טוזאווה | קרב משולש על אליפות ה-WWE במשקל קל | 11:20 |
| 2 | בקי לינץ' (א) ניצחה את לייסי אוואנס בהכנעה | קרב יחידים על אליפות הנשים של Raw | 11:30 |
| 3 | קווין אואנס וסמי זיין ניצחו את הניו דיי (ביג אי ואקסבייר וודס) | קרב זוגות | 11:05 |
| 4 | ריקושט ניצח את סמואה ג'ו (א) | קרב יחידים על אליפות ארצות הברית | 12:25 |
| 5 | דניאל בריאן ורואן (א) ניצחו את Heavy Machinery (אוטיס וטאקר) | קרב זוגות על אליפות הזוגות של סמאקדאון | 14:25 |
| 6 | ביילי (א) ניצחה את אלכסה בליס | קרב יחידים על אליפות הנשים של סמאקדאון | 10:35 |
| 7 | רומן ריינס ניצח את דרו מקינטייר | קרב יחידים | 17:20 |
| 8 | קופי קינגסטון (א) ניצח את דולף זיגלר לאחר שיצא מהכלוב | קרב כלוב על אליפות ה-WWE | 20:00 |
| 9 | סת' רולינס (א) ניצח את ברון קורבין | קרב ללא ספירות חוץ וללא פסילות על האליפות האוניברסלית לייסי אוואנס שימשה כשופטת המיוחדת | 18:25 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
הערות שוליים

↑  עוד פרטים על מספר הצופים הנמוך: מספר הצופים ששילמו נע בין 4,000 ל-4,500
↑  האירוע סטומפינג גראונדס יתקיים בטקומה, וושינגטון
↑  ביילי תגן על אליפות הנשים של סמאקדאון נגד בליס
↑  ריינס נגד מקינטייר
↑  לינץ' תגן על אליפות הנשים של Raw נגד אוואנס
↑  רולינס יגן על האליפות האוניברסלית נגד קורבין
↑  קינגסטון יגן על אליפת ה-WWE נגד זיגלר (קרב כלוב)
↑  הניו דיי נגד אואנס וזיין
↑  ניס יגן על אליפות ה-WWE במשקל קל בקרב משולש
↑  ג'ו יגן על אליפות ארצות הברית נגד ריקושט
↑  בריאן ורואן יגנו על אליפות הזוגות של סמאקדאון נגד Heavy Machinery
↑  הנתונים העדכניים על רכישות האירוע סטומפינג גראונדס
↑  גולאק ניצח את ניס וטוזאווה וזכה באליפות ה-WWE במשקל קל (קרב במופע המקדים)
↑  לינץ' ניצחה את אוואנס ושמרה על תואר אליפות הנשים של Raw
↑  אואנס וזיין ניצחו את ביג אי ואקסבייר וודס
↑  ריקושט ניצח את ג'ו והפך לאלוף ארצות הברית החדש
↑  בריאן ורואן ניצחו את Heavy Machinery ושמרו על חגורות האליפות
↑  ביילי ניצחה את בליס ושמרה על תואר אליפות הנשים של סמאקדאון
↑  ריינס ניצח את מקינטייר
↑  קינגסטון ניצח את זיגלר ושמר על התואר
↑  רולינס ניצח את קורבין ושמר על התואר
עבר יומו בטל קרבנו

עבר יומו בטל קרבנו ובצורתו השימושית יותר עבר זמנו בטל קרבנו, הוא פתגם עברי שמשמעו: אין טעם בעשיית הדבר לאחר שעבר הזמן המתאים לעשייתו. במקור: "עבר יומו בטל קרבנו" (ברכות כו א)
מקור הפתגם

הדין לפיו "עבר יומו בטל קורבנו" מקורו בדרשת הספרא: ”דבר יום ביומו (ויקרא, כ"ג, ל"ז), מלמד שאם עבר היום ולא הביאן אינו חייב באחריותן”. מכח דרשה זו נפסק במשנה (תלמוד בבלי, מסכת תמורה, דף י"ד, עמוד א') שקרבנות ציבור אין חייבים באחריותם, אם מסיבה כלשהי לא הקריבו את אחד מקרבנות היום, אי אפשר ולפיכך אין חובה להקריבן בתורת "תשלומין" כעבור זמן. זאת בשונה מקרבנות יחיד, שאם לא הביאם היום עליו להביאם כשיוכל לעשות זאת.
במסכת ברכות נידונה האפשרות שלא יהיה ניתן להתפלל תפילת תשלומים במקרה ששכחו להתפלל תפילת מנחה, שמא בדומה לקרבנות נאמר גם בתפילות הכלל שאם עבר יומו בטל קרבנו. להלכה נדחתה אפשרות זו ואפשר להשלים את התפילה בתפילת ערבית כפולה.
לגבי קריאת פרשת השבוע פסק הרמ"א שאם לא קראו את הפרשה הראויה בשבת, אין אומרים בזה "עבר זמנו בטל קרבנו" וצריכים לקרוא בשבוע הבא גם את פרשת השבוע שעבר.
לגבי הבדלה נפסק כי מי שלא הבדיל עד יום רביעי, עבר זמנו ובטל קרבנו ואינו יכול עוד להבדיל עד למוצאי השבת הבאה.
שימושים

בשפה העברית בת זמננו נעשים בפתגם זה מספר שימושים, שמשמעותם המדויקת שונה והושאלה מן הפתגם המקורי:
דבר שנעשה לשעתו מאבד את תוקפו לאחר שלא נוצל בזמן המקורי שנקבע עבורו.
במשמעות קרובה למשמעות המקורית: החמצת הזדמנות. שימוש מקובל במיוחד בתחום המשפטי שבו לאחר תקופה קשה מאוד להשיג ראיות קבילות וגם חוקי ההתיישנות מאיימים על סיכויי התביעה. שימוש דומה נעשה בתזכורת לניצול זכויות ממוניות ואחרות הקצובות בזמן.
במשמעות כללית של ניצול הזמן; בשימוש זה מתייחסת המילה "קרבנו" אל הזמן עצמו. הפתגם בהקשר זה מדרבן את השומע לנצל כל רגע בשל היותו חד-פעמי וחולף, ולאחר שיעבור זמנו שוב יתבטל קרבנו - לא יהיה ניתן לעשות בו שימוש.
שימוש נוסף בפתגם המקובל בשיח הישראלי הוא: עבר מפואר אין בו כדי להצדיק השקעה עכשווית, כי לאחר שעבר זמנו של הדבר אין לו חשיבות כלשהי.
מי שלא התייצב בשעה שנקבעה לו, איבד את תורו.
פתגם מקובל אחר בעל משמעות זהה, הוא: "משלוח מנות אחרי פורים".
הערות שוליים

↑  פרשת אמור פרשתא יב הלכה ט.
↑  דרכי משה, אורח חיים, סימן קלה ס"ק ב; ובשולחן ערוך שם סעיף ב.
↑  ראו: רבי חיים בנבנישתי, שיירי כנסת הגדולה, אורח חיים, הגהות הטור סימן רצט בסופו.
↑  פסק בית הדין הגדול לערעורים שקיבל תביעה לביטול הסכם גירושין שלאחריו שבו בני הזוג לדור יחד והתגרשו רק לאחר תקופה.
↑  למשל כאן: אליצפן רוזנברג, חייל משוחרר? אל תשכח את הפיקדון האישי, באתר ynet, 9 בינואר 2010.
↑  ראו למשל: אורי יזהר, עבר זמנו בטל קורבנו, על התנועה הקיבוצית, בפורטל התנועה הקיבוצית "אתר הקיבוצים". יעקב כץ (כצל'ה) על האיחוד הלאומי: כצל'ה: "חופשי ומאושר", באתר ערוץ 7, 18 בפברואר 2013.
↑  שימוש לדוגמה: דוד טל, במליאת הכנסת.
↑  רוביק רוזנטל, הזירה הלשונית: מס שפתיים, באתר nrg‏, 18 בפברואר 2010.
סוף משחק

| --- | --- |

עירית פשטן בתפקיד נל ויהויכין פרידלנדר בתפקיד נאג, בהצגה "סוף משחק", מאת סמואל בקט, בבימויה של נולה צ'לטון, תיאטרון החאן, 2010
 כתיבה:  סמואל בקט 
 סוגה:  קומדיה טראגית 
 שפה:  צרפתית 
 
סוף משחק או סופמשחק הוא מחזה פרי עטו של סמואל בקט, בן  מערכה אחת, הכתוב בסגנון המזוהה עם תיאטרון האבסורד. בקט כתב אותו במקור בצרפתית (בשם Fin de partie) וכמנהגו הוא עצמו תרגם אותו לאנגלית (בשם Endgame). הצגת הבכורה של המחזה הייתה בשפה הצרפתית בתיאטרון רויאל קורט בלונדון, ב-3 באפריל 1957. הדעה המקובלת, היא שביחד עם עבודות קצרות אחרות כגון מחכים לגודו, זוהי אחת מהיצירות החשובות ביותר של בקט.
תקציר העלילה

המחזה מתרחש בחדר מבודד מן העולם, משני צידיו יש חלונות ומחוץ לבמה יש מטבח. בחדר חיות ואינן יוצאות ממנו לעולם ארבע דמויות. חאם – עיוור ואינו מסוגל לעמוד, קלוב - משרתו של חאם, אינו מסוגל לשבת. נאג – אביו של חאם, חסר רגליים ומתגורר בתוך פח אשפה. נל - אמו של חאם, חסרת רגליים ומתגוררת בתוך פח אשפה לצדו של נאג.
קלוב החופשי בתנועתו, מציית לכל דבריו של חאם, מסיע אותו בכיסא גלגלים ממקום למקום. קלוב מביא לחאם דברים לבקשתו ומשמש לחאם העיוור כעיניים. גם כשחאם משחרר אותו מתלותו, הוא נשאר עם חאם, כי אין לו לאן ללכת. חאם מתעלל בהוריו, מאכיל אותם במזון כלבים וגם זה במשורה. מכיוון שההווה רע, ההורים – נאג ונל - שוקעים בנוסטלגיה לעבר העבר. כל הדמויות מצויות בחוסר תקווה לעתיד ונשאר רק המוות שיגיע.
ניתוח ופרשנות

הכותרת האנגלית לקוחה מסוף משחק השחמט, שלב בו נותרים מעט כלים על הלוח (הכותרת הצרפתית מתייחסת למשחקים נוספים פרט לשחמט ובקט קונן על כך שאין מילה אנגלית שזהה למילה הצרפתית); בקט בעצמו היה שחמטאי נלהב.
נטען שהוא מתייחס ל-"ham actor" (שחקן המשחק בצורה מוגזמת) ולחם בן נח, בעוד קלוב הוא גרסה מקוצרת של Clown (ליצן), סברה אחרת היא שהוא מתייחס ל-cloven hoof (טפרי השטן) ול- glove (כפפה, ייתכן שזהו הדהוד של hand (יד) ו-glove) ייתכן שנאג מגיע מ-nagging (נדנוד) ומהמילה הגרמנית nagen (לכרסם). נל מזכירה את נל הקטנה, גיבורת ספרו של צ'ארלס דיקנס, "בית ממכר עתיקות".

בדומה לכך האם יכול להיות קיצור של Hammer (פטיש) וייתכן שקלוב הוא clove (צפורן). פטיש וצפורן מייצגים היבט אחד של מערכת היחסים ביניהם.
לאור זאת, נאג ונל בהיותם ביחד יכולים להתייחס למילה הגרמנית Nagel (צפורן); אולי זוהי התייחסות מעורפלת בכתוב לשכנתו של האם, האם פג. במאמר "לגרש את השדים מתוך בקט" (Exorcising Beckett) בכתב העת הספרותי The Paris Review, טוען לורנס שיינברג שלפי בקט שמות הדמויות מציינות את ההתייחסויות הבאות: חאם הוא Hammer (פטיש), קלוב הוא clou (המילה הצרפתית לצפורן), נאג הוא nagel (המלה הגרמנית לצפורן), ונל בגלל שהוא דומה למלה האנגלית nail (צפורן).
רובי קוהן בספרה "בחזרה לבקט" (Back to Beckett), כותבת ש"השורה האהובה ביותר על בקט במחזה היא מסקנתו של קלוב מהבחנתו שנאג בוכה "אז הוא חי".
אבל בברלין הוא חש שהמשפט החשוב ביותר הוא כשנל אומרת "אין דבר יותר מצחיק מאומללות".
לפי הסבר זה הוא ביים את המחזה כדי להראות את העונג שבאומללות.
ההיסטוריה של ההפקה

הצגת הבכורה של המחזה הייתה ב-3 באפריל 1957, בתיאטרון רויאל קורט, לונדון, בבימויו של רוג'ר בלין, שגם גילם את דמותו של חאם, ז'אן מרטן היה קלוב, ז'ורז' אדה היה נאג וקריסטין שינו הייתה נל. מאוחר יותר עברה ההפקה לתיאטרון שאנז אליזה, פריז. הפקות מוקדמות אחרות היו בתיאטרון שרי ליין, ניו יורק, ב-28 בינואר 1958, בבימויו של אלן שניידר. לסטר רולינס גילם את דמותו של חאם ואלוין אפשטיין וג'ראלד היקן לסירוגין, גילמו את דמותו של קלוב; הפקה מוקדמת נוספת הייתה ברויאל קורט בבימויו של ג'ורג' דווין, שגם גילם את דמותו של חאם, בעוד שג'ק מקגוורן גילם את דמותו של קלוב.
בקט עצמו ביים שתי הפקות של המחזה: בתיאטרון שילר, וורקשטאט, ברלין, ב-26 בספטמבר 1967, עם ארנסט שרדר בתפקיד חאם, הורסט בולמן בתפקיד קלוב ובריברסייד סטודיוס, לונדון, במאי 1980, עם ריק קלוצ'י (Cluchey) בתפקיד חאם ובאד תורפ בתפקיד קלוב.
ב-1974 ביימה את המחזה ג'ואן אקאלייטיס בתיאטרון הרפרטוארי האמריקני, ב קיימברידג', מסצ'וסטס. ההפקה לוותה במוזיקה פרי עטו של פיליפ גלאס ותפאורתו הייתה של תחנת רכבת נטושה. הוצאת גרוב (Grove Press), בעלי זכויות היוצרים על יצירותיו של בקט, נקטו בצעדים משפטיים נגד התיאטרון. העניין יושב מחוץ לבית המשפט באמצעות הסכם שלפיו הוכנסה לתוך התוכניה, ציטוט מתגובתו של בקט עצמו:
"כל הפקה של סוף משחק שמתעלמת מהוראות הבימוי שלי, לחלוטין אינה מקובלת עליי. המחזה שלי דורש חדר ריק ושני חלונות קטנים. אני סבור שהפקת התיאטרון הרפרטוארי האמריקני היא הפיכת המחזה שלי לפרודיה. כל אדם שאכפת לו מעבודתי אינו יכול אלא להיגעל מכך."
ב-2005 טוני רוברטס כיכב כחאם בהפקה בבימויה של שרלוט מור בתיאטרון הרפרטוארי האירי בעיר ניו יורק. השחקנים הנוספים היו אלווין אפשטיין בתפקיד נאג, אדם הלר בתפקיד קלוב וקתרין גרודי בתפקיד נל.
ב-2008 הועלה המחזה באקדמית ברוקלין למוזיקה, בכיכובם של ג'ון טורטורו כחאם, מקס קאסלה כקלוב, אלוין אפשטיין כנאג ואליין סטריץ' כנל. סם מנדס היה אמור לביים את המחזה, אבל לבסוף הדבר לא יצא לפועל ואנדריי בלגריידר ביים במקומו.
להקת התיאטרון הבריטית קומפליסיטה (Complicite) הציגה את המחזה בתיאטרון וסט אנד, לונדון. מארק ריילנס גילם את דמותו של חאם וסיימון מקברני גילם את דמותו של קלוב, תום היקי היה נאג ומרים מרגוליס הייתה נל. הצגת הבכורה נערכה ב-2 באוקטובר 2009 בתיאטרון דאצ'ס (Duchess Theatre), מעצב התפאורה היה תים האטלי.
המחזה בתיאטרון הרפרטוארי הישראלי

1. תיאטרון זירה – ספטמבר 1968
יוצרים: בימוי – מיכאל אלמז.
שחקנים: חאם – אליעזר יונג, קלוב – יאיר קלינגר, נאג – דב קפלן, נל – שלומית קפלנסקי.
2. תיאטרון חיפה, הצגת בכורה: 14 בפברואר 1971
יוצרים: תרגום – מתי מגד, בימוי – נולה צ'לטון, תפאורה ותלבושות –  אלי סיני
שחקנים: קלוב – גדליה בסר, הם – אהרן מסקין, נאג – איציק רחמימוב, נל – רחל דובסון.
3. המרכז התיאטרוני בנווה צדק, הצגת בכורה: 1988
יוצרים: בימוי – יוסי פולק, תפאורה – יגאל תומרקין.
4. תיאטרון חיפה, הצגת בכורה: 2004
יוצרים: בימוי – דודי מעיין, תפאורה – מושיק יוסיפוב.
שחקנים: האם - יוסוף אבו ורדה, קלוב - סלים דאו, נאג - אמנון מסקין, נל – רחל דובסון
5. תיאטרון החאן, הצגת בכורה: 24 באפריל 2010
יוצרים: תרגום – יעל רנן, בימוי – נולה צ'לטון, תפאורה – מרים גורצקי, תלבושות – נועם רום, תאורה – רוני כהן.
שחקנים: קלוב – ניר רון, האם – אריה צ'רנר, נאג – יהויכין פרידלנדר, נל – עירית פשטן.
תרגומים לעברית

"סוף משחק", מרכז ישראלי לדרמה, תל אביב, 1960 (תרגום: מתי מגד)
"סוף משחק", מודן, בן-שמן, 1984 (תרגום: יעל רנן)
"סוף משחק", אדם, תל אביב, 1985 (תרגום: יעל רנן)
הערות שוליים

↑  ראו תאודור אדורנו "Trying to Understand Endgame."
↑  האטימולוגיה של המילה nail
↑  Shainburg, Lawrence. "Exorcising Beckett." The Paris Review: Playwrights at Work. New York: Modern Library, 2000. Pp. 50-86
↑  סוף משחק, בתרגום יעל רנן, עמ' 56
↑  סוף משחק, בתרגום יעל רנן, עמ' 22
↑  Gontarski, S.E. (1992), The Theatrical Notebooks of Samuel Beckett, Volume II: Endgame, London: Faber and Faber, pp. xxvii–xxviii, ISBN 0-571-14544-2
↑  Gontarski, S.E. (1992), The Theatrical Notebooks of Samuel Beckett, Volume II: Endgame, London: Faber and Faber, pp. xxvii–xxviii, ISBN 0-571-14544-2
↑  2009 McCarthy pp.102
↑  צ'ארלס אישרווד, "A Sugarplum Vision Becomes a Taunting Specter", באתר הניו יורק טיימס, 25 בפברואר 2005
↑  מתוך התוכניה של ההפקה
| --- | --- |
בקרת זהויות :  NLI: 987007585865505171  BnF: cb119558578 (data)  GND: 4312896-8  LCCN: n98004484  MusicBrainz work: 53f07cbf-04ac-4cae-80ec-01d1138577c1  SUDOC: 027539806  VIAF: 173897723   WorldCat (עם VIAF): 173897723
סטוריבורד

תבנית סטוריבורד לשיחה בין דמויות
לוח סטוריבורד
סְטוֹרִיבּוֹרְד (באנגלית: Storyboard; בתרגום חופשי: תרחיש[דרושה הבהרה]) הוא תכנון גרפי מוקדם לצורך צפייה טרום-חזותית בהפקות ותכנונים מסוגים רבים בתעשיות שונות. תהליך הסטוריבורד מורכב ואורך זמן רב.
היסטוריה

הסטוריבורד הומצא על ידי חברת וולט דיסני בשנות ה-30. סטוריבורד שימש לראשונה עבור הסרט הקצר שלושה חזירונים קטנים. הסרט חלף עם הרוח היה הראשון שעשה שימוש מלא בסטוריבורד. מ-1940 הסטוריבורד שימש גם לסרטי לייב-אקשן, אך בשיטה מעט שונה.[דרושה הבהרה]
שימושים > בעסקים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
שימושים > באדריכלות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
שימושים > בבלשנות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
שימושים > בבידור > בפודקאסטים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
שימושים > בבידור > בתיאטרון

תכנון גרפי אינו נפוץ בתיאטרון. מפיק התיאטרון הרוסי קונסטנטין סטניסלבסקי היה מהיחידים אשר השתמשו בתכנון למחזות והצגות.
שימושים > בבידור > בקולנוע

הסטוריבורד נוצר עבור סרטים מונפשים, ומאז יצירתו משמש כאמצעי המרכזי שעוזר להפיק סרטים וסדרות מונפשות. הנפשת הסטוריבורד מורכבת מציורים מוקדמים, דיאלוגים והערות. באולפני האנימציה הגדולים נפוץ השימוש בסטוריבורד.
השימוש בסטוריבורד הפך לפחות נפוץ בעקבות המעבר להנפשה ממוחשבת שאינה מצריכה[דרושה הבהרה] סטוריבורד.
השימוש בסטוריבורד בסרטי לייב-אקשן נעשה כדי ליצור טייזרים מוקדמים ופרסומות לטלוויזיה בקלות. הסטוריבורד חוסך עלויות הפקה ומוזיל יצירת סרטים.
שימושים > בבידור > בטלוויזיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
שימושים > בספרות > ברומנים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
שימושים > בספרות > בקומיקס

מספר קומיקסאים משתמשים בתכנון ליצירת הקומיקס שלהם בשיטה מעט שונה, השימוש כך אינו נפוץ וקורה לעיתים נדירות בקרוס-אוברים על מנת להזיל את ההפקה. [דרושה הבהרה]
יתרונות וחסרונות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. בשאר התחומים.
היתרון הגדול בשימוש הוא הוזלת ההפקה. יתרון נוסף הוא שינויים בעלילה שיכולים להתבצע ברגע מבלי לעבור על תהליך ההפקה שנית[דרושה הבהרה]. יתרונות נוספים רבים קיימים בייחוד להנפשה. בלייב-אקשן קיימים כמה וכמה חסרונות.[דרושה הבהרה]
סטוריבורד שנעשה לפרק 408 של הפודקאסט הרפתקאות הרדיו של ד"ר פלויד (אנ')
סטניה

פסל סטניה בכפר הצ'רקסי ביר אל-עג'ם ברמת הגולן
פרח סטניה (עוקצנית)
סטניה (בצ'רקסית :Сэтэней-гуащэ) היא דמות מהמיתולוגיה הצ'רקסית, אם הנארתים הצ'רקסים. סטניה היא אימו הביולוגית של גיבור המיתולוגיה הצ'רקסית סוואסרוקו ונחשבה לאישה הנאה ביותר שידע העם הצ'רקסי.
סטניה נוצרה מפרח שגדל בהרי הקווקז, עד ליום זה הפרח נקרא על שמה, פרח סטניה. היא נודעה כאישה רזה, עדינה ויפה, נישאה לאל הברזל "לפש" (בצ'רקסית:лъэпш) וילדה את סוואסרוקו אשר אותו היא הטבילה בנהר כדי להפוך אותו לחסין. היות שידה אחזה בעקב רגלו בעת הטבילה, נקודה זו נשארה כחוליה החלשה בגופו של סוואסרוקו.
הצ'רקסים נהגו לבוא אל סטניה כדי להתייעץ איתה בכל נושא, היא נחשבה לאישה מאוד חכמה, אשר ידעה להבדיל בין טוב לרע ובעלת אסטרטגיה נכונה כאשר הנארתים הלוחמים פנו אליה לפתרונות צבאיים לקראת יציאתם לקרבות.
לסטניה היו יכולות מיוחדות והם האמינו כי משאלותיה של סטניה מהאלים תמיד היו מתממשות. אחת ממשאלותיה הייתה שהשמש תאט בעת שקיעתה. האגדה מספרת שסטניה ערכה תחרות עם צעיר מבני הנארת במסגרתה ינסה הצעיר להכין אוכף לפני השקיעה ובה בעת היא תנסה להספיק לרקום גלימה צ'רקסית עד השקיעה. היות שלסטניה חסרו כמה דקות עד אשר תשלים את הגלימה, היא ביקשה מהשמש להתעכב בשקיעתה והשמש נעמדה מבלי לשקוע עד אשר סטניה השלימה את מלאכתה.
"למה השמש מאטה בעת שקיעתה. פתגם צ'רקסי" ".
אחת מיכולותיה של סטניה הייתה לנבא אסונות וכך למנוע אסונות מבני הנארת. רבים האמינו שהיא קרובה מאוד לאלהי היקום כולו וכי פסגת הרי האלברוס היא אחת היצירות שלה כדי לקרב את עצמה לאלהים.
היו כאלה אשר האשימו אותה שהיא מכשפה וכי היא משתמשת בתחבולות ערמומיות כדי לגרום לאנשים להאמין בה שהיא סוג של אלה. היא הטילה לא מעט קללות כנגד אנשים אשר התנגדו לה, דבר שגרם ללא מעט אנשים להפסיק ולהאמין בה.
סטנוניצ'וזאורוס

| סטנוניצ'וזאורוס |
| --- | --- |
  איור של סטנוניצ'וזאורוס והשוואה לאדם
תקופה
קרטיקון עליון, 76 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
משפחה:: טרודוניים
סוג:: סטנוניצ'וזאורוס
שם מדעי
 Stenonychosaurus

סטנוניצ'וזאורוס (שם מדעי: Stenonychosaurus; משמעות השם מלטינית: "לטאה צרת טופר") הוא סוג של דינוזאור טורף ממשפחת הטרודוניים שחי בקרטיקון העליון לפני 76 מיליון שנה.
הדינוזאור התגלה לראשונה ב-1932 ברחבי הפארק הפרובינציאלי דינוזאור שבאלברטה, קנדה וקיבל את שמו מהחוקר החשוב צ'ארלס מורטרם שטרנברג. ב-1987 שייך אותו החוקר פיליפ קורי לסוג טרודון, וסוג זה הפך למוטל בספק. ב-2017 הוחלט להחזיר את המאובנים שנמצאו לסוג זה עקב הבדלים קטנים במבנה השלד בינם למאובני הטרודון.
זה היה יצור בגובה של 0.9 מטרים, אורך 2.4 מטרים ומשקל 50 קילוגרם. הוא היה צייד קליל בעל רגליים ארוכות וייתכן שגופו כוסה נוצות. חורי עיניו הגדולות מרמזות על תפקוד גבוה וייתכן שיכול היה לפעול בלילות ובחשיכה ששררה באזורים צפוניים וקרים כמו בקנדה. ככל הנראה היה אוכל-כול והזכיר באורח חייו ראקון.